**KOPSAVILKUMS[[1]](#footnote-2)**

**par projekta iesnieguma vērtēšanas kritērijiem**

|  |  |
| --- | --- |
| 1. SAM numurs un nosaukums, tā pasākuma numurs un nosaukums (ja attiecināms) vai atlases kārtas numurs (ja attiecināms)
 | Specifiskā atbalsta mērķis:2.1.3. “Veicināt pielāgošanos klimata pārmaiņām, risku novēršanu un noturību pret katastrofām” Specifiskā atbalsta mērķa pasākums:2.1.3.1. pasākums “Pašvaldību pielāgošanās klimata pārmaiņām”Pirmā projektu iesniegumu atlases kārta |
| 1. projektu atlases veids (ierobežota projektu iesniegumu atlase/ atklāta projektu iesniegumu atlase)
 | Atklāta projektu iesniegumu atlase |
| 1. plānotais finansējuma saņēmējs/i (ierobežotas projektu iesniegumu atlases ietvaros), plānotais finansējuma saņēmēju loks (atklātas projektu iesniegumu atlases ietvaros), kā arī plānotie finansējuma gala saņēmēji, sadarbības partneri (ja attiecināms)
 | Finansējuma saņēmēji: pašvaldība, tās izveidota iestāde vai pašvaldības kapitālsabiedrība, kas veic pašvaldības deleģēto pārvaldes uzdevumu izpildi. Sadarbības partneri var būt ūdenssaimniecības sabiedriedrisko pakalpojumu sniedzēji. |
| 1. daudzpakāpju projektu gadījumā, informācija par tālākajiem plānotajiem konkursiem/ atlasēm atbalsta saņēmējiem
 | Otrā projektu iesniegumu atlases kārta tiek plānota atbilstoši laika grafikam[[2]](#footnote-3), balstoties uz uzsaukumu par elastības finansējuma apjomu 2026. gadā. |
| 1. atlasei pieejamais finansējums, t.sk. ES fondu finansējums un nacionālais līdzfinansējums
 | Pasākuma **pirmās kārtas** ietvaros plānotais un pieejamais kopējais finansējums ir ne mazāks kā 34 762 296 *euro*, tai skaitā ERAF finansējums – 29 547 951 *euro* un nacionālais finansējums – ne mazāks kā 5 214 345 *euro*. |
| 1. komercdarbības atbalsta esamība SAM, tā pasākumā, atlasē un plānotais komercdarbības atbalsta regulējums (ja attiecināms)
 | Atlases kārtas ietvaros netiek atbalstītas projekta iesniedzēja aktivitātes, kurām atbalsts ir kvalificējams kā komercdarbības atbalsts. Pasākuma ietvaros netiek paredzēts atbalsts ar saimniecisko darbību saistītām aktivitātēm.Izņēmums ir sabiedrisko pakalpojumu sniedzēji (sadarbības partneri), kuriem atbalsts sniedzams saskaņā ar Eiropas Komisijas 2011. gada 20. decembra lēmumu Nr. 2012/21/ES  par Līguma par Eiropas Savienības darbību 106. panta 2. punkta piemērošanu komercdarbības atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi. |
| 1. būtiskākās plānotās aktivitātes/ atbalstāmās darbības atlases kārtas ietvaros un indikatīvais finansējuma sadalījums starp tām (var tikt izmantots Programmā un Programmas papildinājumā noteiktais sadalījums pa intervences laukuma jomām)
 | Atlases kārtas ietvaros pieejamā finansējuma apjomā ir atbalstāma “zaļās” un “zilās” infrastruktūras risinājumu (piemēram, “zaļās” sienas, jumtu dārzi, “zaļās” barjeras, caurlaidīgi segumi, ēnu sniedzoši koki u.c.) un citu pielāgošanās klimata pārmaiņām pasākumu (piemēram, dzeramā ūdens piekļuves vietu izveide, pilsētu lietus ūdens noteces sistēmu atjaunošana, ar pielāgošanos klimata pārmaiņām saistīta civilās aizsardzības nodrošinājuma iegāde u.c.) īstenošana atbilstoši pašvaldību klimata pielāgošanās stratēģijām (pašvaldības attīstības programmas sastāvdaļa). 2026. g. tiek plānots elastības finansējums (orientējoši 14 752 049 EUR ERAF finansējuma), par kura piešķiršanu vēl lems Eiropas Komisija.  |
| 1. atlases ietvaros sasniedzamais mērķis/i
 | Pasākuma mērķis ir atbalstīt infrastruktūras izveides un atjaunošanas darbības, kas vērstas uz pašvaldību pielāgošanos klimata pārmaiņām un to izraisītu katastrofu risku mazināšanu. |
| 1. atlases ietvaros sasniedzamie rādītāji
 | * **iznākuma** rādītājs – nacionālās un vietējās stratēģijas, kas vērstas uz pielāgošanos klimata pārmaiņām. Pasākuma pirmās atlases kārtas ietvaros ieguldījumi veicami vismaz 10 pašvaldību stratēģijās;
* **iznākuma** rādītājs – “zaļā” infrastruktūra, kas izveidota vai jaunināta nolūkā pielāgoties klimata pārmaiņām. Iznākuma rādītāja vērtība tiek sasniegta, ja projektu ietvaros veikti ieguldījumi “zaļajā” infrastruktūrā 31 ha platībā;
* **nacionālais** rādītājs – jaunizveidota vai nostiprināta piekrastes joslas un upju un ezeru krastu aizsardzība pret plūdiem. Pasākuma ietvaros sasniedzamā rādītāja vērtība – tiek veikti ieguldījumi, kas no plūdiem aizsargā krasta joslu (km) atbilstoši īstenojamo projektu iesniegumos norādītajiem sasniedzamajiem rezultātiem.
 |
| 1. atbalsta mērķa grupa/s (ja attiecināms)
 | Latvijas Republikas pašvaldības un iedzīvotāji, kuri izmantos jaunizveidoto vai atjaunoto infrastruktūru |

1. Saskaņā ar Eiropas Reģionālās attīstības fonda, Eiropas Sociālā fonda plus, Kohēzijas fonda un Taisnīgas pārkārtošanās fonda projektu iesniegumu atlases metodikas 2021.–2027.gadam 18.punktu. [↑](#footnote-ref-2)
2. Informatīvā ziņojuma “Par Finanšu ministrijas pārziņā esošo Eiropas Savienības fondu un ārvalstu finanšu palīdzības aktualitātēm līdz 2023. gada 1. martam (pusgada ziņojums)” 3.pielikums [↑](#footnote-ref-3)